
Google Earth-leírás

2001-ben jelent meg a virtuális földgömbként is használható *Google Earth* (magyarul *Google Föld*) freeware[[1]](#footnote-1) program első kiadása, mely 2004 óta van a Google tulajdonában. 2007 óta működik a programban a sky mode.[[2]](#footnote-2) A legnagyobb operációs rendszerekre tesztelték, így Windows, macOS, Linux, Android és iOS rendszeren is alkalmazható. 2018-ban integrálták a Google Street View[[3]](#footnote-3) alkalmazást is.

A hagyományos földgömbhöz képest újdonság volt, hogy műholdképeket, légi fényképeket és egyéb térinformatikai elemeket vetítettek rá a modellre úgy, hogy azon tetszőlegesen ráközelíthetünk akár egyetlen házra is. Egyre bővül azon épületek sora, melyekről 3D-s modell is található az adatbázisban – ilyeneket a felhasználók is beküldhetnek, akik maguk is bővíthetik a keresett helyek listáját.

A programban elérhető:

* tippek a belépéskor,
* nevezetességek („helyek”),
* utak,
* politikai határok,
* *Wikipédia*-szócikkek,
* panoramiofotók,
* szolgáltatások.

Készíthetünk:

* saját helyjelzőt (többféle színben, típusban),
* számolhatunk útvonalat,
* készíthetünk videós körutazást,
* vonalzó segítségével távolság mérését.

1. *Freeware:* ingyenesen használható program, de szerzői jogi védelem alatt áll. [↑](#footnote-ref-1)
2. *Sky mode:* *„égbolt üzemmód”,* ahol a csillagok és bolygók felé is közelíthetünk. [↑](#footnote-ref-2)
3. *Street view:* „*utcanézet”,* azaz a legtöbb országban elérhető 3D-s utcanézet. [↑](#footnote-ref-3)